PICURI DE ÎNŢELEPCIUNE 
Haina...sufletească'. 


1. „Când plec de acasă mă îmbrac în aşa fel ca să nu-mi fie ruşine de mine, oriunde aş merge. 
Mereu mă gândesc cum mă vede Dumnezeu. Când eşti aproape de El cu sufletul, gândeşti şi te 
comporţi exact aşa cum ar fi El de faţă. Dacă îi simţi întotdeauna prezenţa, nu avem cum să fim 
altfel decât cuvincioşi. ( Studenta Lucica Velicu). Haina nu-1 face pe om, dar îi dă măsura valorii sau 
nonvalorii lui. Trist este că hainele elevilor au devenit pentru mulţi elevi nocive şi au produs multă 
dezordine în şcoală. Profesorul Ioan Pelteacu de la liceul Todor Vladimirescu, mărturiseşte: 
dezordinea a devenit de la eliminarea uniformelor care impuneau un anumit comportament, o 
decenţă ”. 




2. „ Mănăstirea Neamţ, ctitoria lui Ştefan cel Mare şi Sfânt, este Aşezământul Monahal 
românesc cel mai încărcat de spiritualitate şi tradiţie ortodoxă, de istorie şi cultură patristică 
străbună. Pe drept cuvânt Mănăstirea Neamţ, şi când tace ne vorbeşte, ne îmbărbătează, ne dă 
râvnă să mergem pe urmele înaintaşilor noştri, iar uneori ne mustră că ne lipseşte elanul, 
statornicia şi credinţa părinţilor noştri. 

Ioan Ivan (1915-2009), 
preot arhidiacon, profesor, 


+ + + 

3. „ DRAGOSTEA DE DUMNEZEU este o căldură mai presus de fire şi când vine la 
cineva fără măsură, face acel suflet să-şi iasă din sine (extatic). De aceea, inima celui ce o simte nu 
o poate cuprinde şi suporta, dar pe măsura calităţii iubirii venite în el, se arată în el o schimbare 
neobişnuită. Iar semnele dragostei de Dumnezeu sunt acestea: faţa omului se face ca de foc şi plină 
de farmec şi trupul lui se încălzeşte. Frica şi temerea se depărtează de la el şi îşi iese din sine 
(intră în extaz). Puterea ce ţine mintea adunată pleacă de la el. Moartea înfricoşătoare o socoteşte 
o bucurie şi niciodată vederea minţii lui nu află vreo întrerupere în înţelegerea tainelor cereşti, 
iar nefiind de faţă, vorbeşte ca fiind de faţă, fără să fie văzut de cineva”. 

Sfântul Isaac Şirul (Isaac din Ninive 640-700), 
Sfânt cuvios episcop sirian, scriitor bisericesc ascetic 

Filocalia voi. X, pag. 138 

P.S. Dumnezeu nimic nu iubeşte mai mult, fără numai pe cel ce petrece întru 
înţelepciune (dreaptă cumpătare). Ea este mai frumoasă decât soarele şi decât toată orânduirea 
stelelor; dacă o pui alături de lumină, înţelepciunea o întrece. Fiindcă după lumină urmează 
noaptea, pe când înţelepciunea rămâne nebiruită în faţa răutăţii”. 

înţelepciunea lui Solomon (cap.7, 28-30). 


Părintele Ilie 



